FORTH ควง SVOA วิ่งคึก! หลังคว้างานซ่อมบำรุง “เคเบิลใยแก้วนำแสง” กว่า 309 ลบ.
FORTH กอดคอ SVOA บวกแรง! หลังประกาศชนะประมูลโครงการซ่อมบำรุงรักษาซ่อมแซมแก้ไขและปรับเปลี่ยนโครงข่ายสายเคเบิลใยแก้วนำแสง มูลค่าราว 309 ลบ.
FORTH กอดคอ SVOA บวกแรง! หลังประกาศชนะประมูลโครงการซ่อมบำรุงรักษาซ่อมแซมแก้ไขและปรับเปลี่ยนโครงข่ายสายเคเบิลใยแก้วนำแสง มูลค่าราว 309 ลบ.
7 ธ.ค. 2565

ผู้สื่อข่าวรายงานว่า วันนี้ (7 ธ.ค.65) ณ เวลา 10:09 น. ราคาหุ้น บริษัท ฟอร์ท คอร์ปอเรชั่น จำกัด (มหาชน) หรือ FORTH อยู่ที่ระดับ 36 บาท บวก 1 บาท หรือ 2.86% สูงสุดที่ระดับ 36 บาท ต่ำสุดที่ระดับ 35.25 บาท ด้วยมูลค่าการซื้อขาย 10.97 ล้านบาท
ด้าน บริษัท เอสวีโอเอ จำกัด (มหาชน) หรือ SVOA อยู่ที่ระดับ 2.72 บาท บวก 0.04 บาท หรือ 1.49% สูงสุดที่ระดับ 2.74 บาท ต่ำสุดที่ระดับ 2.70 บาท ด้วยมูลค่าการซื้อขาย 1.95 ล้านบาท
โดยราคาหุ้น FORTH และ SVOA ปรับตัวเพิ่มขึ้นหลังประกาศว่า กิจการค้าร่วม เอฟเอส คอนซอเตียม (FS Consortium) เป็นผู้ชนะการประกวดราคาโครงการบำรุงรักษาซ่อมแซมแก้ไขและปรับเปลี่ยนโครงข่ายสายเคเบิลใยแก้วนำแสง จากทางสำนักงานปลัดกระทรวงการอุดมศึกษาวิทยาศาสตร์ วิจัยและนวัตกรรม โดยมีมูลค่างาน 309,663,000 บาท รวมภาษีมูลค่าเพิ่มและภาษีอื่น ค่าขนส่ง ค่าจดทะเบียนและค่าใช้จ่ายอื่นๆ
สำหรับกิจการค้าร่วม เอฟเอส คอนซอเตียม (FS Consortium) ประกอบด้วย 1. FORTH รับผิดชอบดำเนินโครงการคิดเป็นสัดส่วนร้อยละ 53.45 ของมูลค่าโครงการ หรือคิดเปนจำนวนเงิน 165,514,873.50 บาท 2.SVOA รับผิดชอบดำเนินโครงการคิดเป็นสัดส่วนร้อยละ 46.55 ของมูลค่าโครงการ หรือคิดเป็นจำนวนเงิน 144,148,126.50 บาท
ทั้งนี้การลงนามสัญญาว่าจ้างจะดำเนินการภายหลังจากที่บริษัทได้รับหนังสือแจ้งจากสำนักงาน ปลัดกระทรวงการอุดมศึกษา วิทยาศาสตร์ วิจัยและนวัตกรรม อย่างเป็นทางการ ซึ่งจะได้แจ้งให้ทราบต่อไป